AS EESTI POST UNIVERSAALSE POSTITEENUSE

TÜÜPTINGIMUSED

## **SISUKORD**

[1. ÜLDSÄTTED 2](#_Toc214964395)

[2. POSTITEENUSE LIIGID JA NÕUDED POSTISAADETISELE 2](#_Toc214964396)

[3. POSTISAADETISE SISU, PAKENDAMINE JA ADRESSEERIMINE 3](#_Toc214964397)

[4. POSTITEENUSE TASU JA POSTISAADETISTE VASTUVÕTMINE 4](#_Toc214964398)

[5. POSTISAADETISE KÄTTETOIMETAMINE 6](#_Toc214964399)

[6. SAATJA JA SAAJA ÕIGUSED 7](#_Toc214964400)

[8. NÕUDED POSTKASTILE JA SELLE PAIGUTAMISELE 10](#_Toc214964401)

[9. KAEBUSTE JA AVALDUSTE LAHENDAMINE 10](#_Toc214964402)

[10. ISIKUANDMETE TÖÖTLEMISE JA KASUTAMISE KORD 11](#_Toc214964403)

# ÜLDSÄTTED

AS Eesti Post universaalse postiteenuse tüüptingimused (edaspidi tüüptingimused) koosnevad kirisaadetiste ja postipakkide edastamise tingimustest, milles sätestatakse AS Eesti Post (edaspidi postiteenuse osutaja või Post) poolt osutatava universaalse postiteenuse (edaspidi ka postiteenus) osutamise kord.

Tüüptingimused reguleerivad Posti ja postiteenuse kasutaja vastastikuseid õigusi ja kohustusi postiteenuste kasutamisel.

Tüüptingimused on kehtestatud lähtudes Eesti õigusaktidest, eelkõige postiseadusest ja selle alamaktidest ning ülemaailmsest postikonventsioonist (leitav veebiaadressilt: [www.upu.int](http://www.upu.int/) ) ja selle alusel kehtestatud eeskirjadest. Tüüptingimustes ei korrata õigusaktide sisu, vaid selgitatakse kohalduvat protsessi.

Kui mõni tüüptingimuste säte osutub õigusaktide muutumisel täielikult või osaliselt kehtetuks, jäävad tüüptingimused muus osas kehtivateks.

Tüüptingimused on kättesaadavad kõikides postkontorites ja Posti veebilehel omniva.ee.

Universaalse postiteenuse üle riikliku järelevalve teostaja Eesti Vabariigi territooriumil on Konkurentsiamet.

# POSTITEENUSE LIIGID JA NÕUDED POSTISAADETISELE

### Universaalse postiteenuse moodustavad järgmised riigisisesed ja rahvusvahelised postiteenused:

* + - kuni 2 kg kirisaadetise edastamine liht-, täht- ja väärtsaadetisena;
    - kuni 20 kg postipaki edastamine täht- ja väärtsaadetisena.

### Kirisaadetiste liigid

* + 1. Standardkiri on Postile edastamiseks üle antud nõuetekohaselt adresseeritud ja pabermaterjalist ümbrikusse pakitud paberkandjaid sisaldav saadetis kaaluga kuni 250 g. Standardkirjana edastatakse punktis 2.2.6.1 toodud parameetritele vastavaid paberkandjaid, nagu isiklik kirjavahetus, paberdokumendid, kirjad, , postkaardid jt. Standardkirja on võimalik edastada nii riigisiseselt kui ka rahvusvaheliselt:
       - lihtsaadetisena;
       - tähtsaadetisena;
       - väärtsaadetisena (üksnes rahalist väärtust mitteomavaid paberkandjaid).
    2. Maksikiri on Postile edastamiseks üle antud nõuetekohaselt adresseeritud ning pakitud saadetis kaaluga kuni 2000 g, mida on võimalik edastada nii riigisiseselt kui ka rahvusvaheliselt:
       1. Riigisisese maksikirjana:
       - lihtsaadetisena;
       - tähtsaadetisena;
       - väärtsaadetisena.
       1. Rahvusvahelise maksikirjana:
       - lihtsaadetisena;
       - tähtsaadetisena (üksnes paberkandjad, nagu isiklik kirjavahetus, paberdokumendid, kirjad, postkaardid jt vastavalt punktile 2.2.1);
       - väärtsaadetisena (üksnes rahalist väärtust mitteomavaid paberkandjaid, nagu isiklik kirjavahetus, paberdokumendid, kirjad postkaardid jt vastavalt punktile 2.2.1).
    3. Riigisisest lihtsaadetisena edastatavat standardkirja ja maksikirja on võimalik edastada vastavalt regulatsioonis kehtestatud kandekiirustele.

### Lisateenused

* + - 1. Riigisiseste täht- ja väärsaadetisena edastatavate kirisaadetiste lisateenused saatjale on:
* edastamine lihtväljastusteatega
* edastamine lunatasuga.
  + - 1. Rahvusvaheliste täht- ja väärsaadetisena edastatavate kirisaadetiste lisateenused saatjale on:
* edastamine lihtväljastusteatega.

### Parameetrid

### Riigisisene ja rahvusvaheline standardkiri:

|  |  |  |
| --- | --- | --- |
| * maksimaalne kaal | − | 250 g; |
| * minimaalsed mõõtmed | − | 90 × 140 mm (pikkus, laius); |
| * maksimaalsed mõõtmed | − | 229 × 324 × 5 mm (pikkus, laius, paksus). |

* + - 1. Punktis 2.2.6.1 nimetatud standardkirja maksimaalse kaalu või maksimaalsete mõõtmete ületamisel loetakse saadetis maksikirjaks.

### Riigisisene maksikiri:

|  |  |  |
| --- | --- | --- |
| * maksimaalne kaal | − | 2000 g; |
| * minimaalsed mõõtmed | − | 90 × 140 mm (pikkus, laius) või rulli keeratuna pikkuse ja kahekordse |
|  |  | läbimõõdu summa 170 mm; pikim mõõt 100 mm; |
| * maksimaalsed mõõtmed | − | 230 × 330 × 20 mm (pikkus, laius, paksus). |

* + - 1. Punktis 2.2.6.3 nimetatud maksikirja maksimaalse kaalu või maksimaalsete mõõtmete ületamisel loetakse saadetis postipakiks.

### Rahvusvaheline maksikiri:

|  |  |  |
| --- | --- | --- |
| * maksimaalne kaal | − | 2000 g; |
| * minimaalsed mõõtmed | − | 90 × 140 mm (pikkus, laius) või rulli keeratuna pikkuse ja kahekordse |
|  |  | läbimõõdu summa 170 mm; pikim mõõt 100 mm; |

* maksimaalsed mõõtmed − pikkus, laius, kõrgus kokku 900 mm; pikima külje mõõt 600 mm või rulli

keeratuna pikkuse ja kahekordse läbimõõdu summa 1040 mm, pikim mõõt 900 mm.

* + - 1. Punktis 2.2.6.5 nimetatud maksikirja maksimaalse kaalu või maksimaalsete mõõtmete ületamisel loetakse saadetis postipakiks.

### Postipaki saadetise liigid

* + 1. Standardpakk on nii riigisiseselt kui ka rahvusvaheliselt Postile edastamiseks üle antud adresseeritud ning nõuetekohaselt pakitud kuni 20 kg kaaluv ese või esemed, mida on võimalik edastada:
       - tähtsaadetisena
       - väärtsaadetisena.

### Lisateenused

* + - 1. Riigisisestele standardpakkidele pakutakse saatjale järgnevaid lisateenuseid:
* edastamine lihtväljastusteatega;
* edastamine tähtväljastusteatega;
* edastamine lunatasuga;
* ettevaatlik käitlemine.
  + - 1. Rahvusvahelistele standardpakkidele pakutakse järgnevaid lisateenuseid:
* edastamine lihtväljastusteatega.
  + - 1. Rahvusvaheliste standardpakkide lisateenuseid osutatakse juhul, kui sihtriik nimetatud lisateenust pakub. Täpsem info lisateenuste kohta veebilehel [omniva.ee.](http://www.omniva.ee/)

### Parameetrid

* + - 1. Standardpakk:

|  |  |  |
| --- | --- | --- |
| * maksimaalne kaal | − | 20 kg; |
| * minimaalsed mõõtmed | − | 90 × 140 mm (pikkus, laius); |
| * maksimaalsed mõõtmed | − | pikim külg kuni 1,5 m. Pikima külje ja paki ümbermõõdu (mõõdetakse risti |
|  |  | pikima küljega) summa ei tohi ületada 3 m. |

* + - 1. Suuremõõtmelisena edastatakse rahvusvaheline standardpakk, mille pikim külg on üle 1,05 m või pikima külje ja paki ümbermõõdu summa ületab 2 m. Suuremõõtmelise standardpaki mõõtmed ei tohi ületada standardpaki maksimaalseid mõõtmeid.

# POSTISAADETISE SISU, PAKENDAMINE JA ADRESSEERIMINE

### Postisaadetises saatmiseks keelatud ja eritingimustel saatmiseks lubatud esemed

* + 1. Postisaadetises on keelatud saata:
       - relvi ja nende osi;
       - laskemoona ja nende osi;
       - pisar- ja närvigaasi balloone;
       - inertseid lõhkekehasid ja lahingumoona ning nende koopiaid, sealhulgas näiteks inertseid granaate ja mürske ning nende koopiaid;
       - lõhkevaid ja kergesti süttivaid ja ohtlikke kaupu;
       - radioaktiivseid materjale;
       - bioloogilisi nakkusohtlikke aineid;
       - narkootilisi ja psühhotroopseid aineid ja neid sisaldavaid ravimeid;
       - täisverd ja verekomponente;
       - happeid;
       - kiiresti riknevaid toiduaineid;
       - võltsitud- ja piraatesemeid;
       - elusloomi, -linde, -kalu, -putukaid, välja arvatud punktis 3.1.3 juhud;
       - mürgiseid taimi;
       - esemeid, mis oma omaduste tõttu või pakendiga võivad ohustada postisaadetise saajat, postitöötajaid, määrida või rikkuda teisi postisaadetisi, postivahendeid või kolmandate isikute vara;
       - sündsusetuid või kõlblusvastase sisuga esemeid ja trükiseid;
       - raha;
       - dokumente, mis kujutavad endast jooksvat ja isiklikku kirjavahetust muude isikute vahel kui saatja ja saaja või nendega koos elavad isikud;
       - esemeid, mille sissevedu on keelatud või piiratud edastamise sihtriigi õigusaktidega;
       - esemeid, mille sisse- või väljaveo keeld või ringluse piirang on sätestatud teistes õigusaktides.
    2. Käibes mitteolevaid münte ja paberraha, rahalise väärtusega kinkekaarte esitajaväärtpabereid, reisitšekke, väärismetalle ja -kive, ehteid ning muid väärtuslikke artikleid võib saata ainult väärtsaadetisena.
    3. Liht- ja tähtsaadetisena edastatavas kirisaadetises võib pakendamise eritingimusi järgides saata:
       - mesilasi, kaane ja siidiusse;
       - kahjurputukate parasiite ja hävitajaid, mis on mõeldud kahjurputukate tõrjeks ja mida vahetavad omavahel ametlikult tunnustatud asutused;
       - kärbseid Drosophilidae sugukonnast, mis on mõeldud biomeditsiinilisteks uuringuteks ja mida omavahel vahetavad ametlikult tunnustatud asutused;
       - liitiumakusid ja -patareisid seadme sees, kui nende võimsus ja kaal ei ületa Ülemaailmse Postiliidu aktides sätestatud piirmäärasid.
    4. Saatja kohustus on veenduda, et saadetise sisuks olevad ained või esemed ei ole sihtriigi poolt vastuvõtmiseks keelatud. Info sihtriikide lõikes vastuvõtmiseks keelatud esemete kohta on kättesaadav Posti veebilehel [omniva.ee](http://www.omniva.ee/) ning Posti töötaja võimaldab saatja nõudmisel ligipääsu keelatud esemete nimekirjale.

### Pakendamise tingimused

* + 1. Postisaadetise pakend ja kinnitus peab vastama saadetise olemusele ning tagama selle säilimise.
    2. Pakendamise eritingimused on toodud pakendamise juhendis (Lisa 1), mis on toodud Posti veebilehel [omniva.ee.](http://www.omniva.ee/)

### Adresseerimine, saadetise andmed ja erimärgistamine

* + 1. Kirisaadetised ja postipakid peavad kandma selgelt ja arusaadavalt kirjutatud või trükitud saaja nime ja aadressi ning saatja nime ja aadressi. Juhul, kui saaja nimi ja aadress ei ole loetav, on Postil õigus jätta saadetis edastamata kättetoimetamise võimatuse tõttu. Rahvusvaheliste saadetiste puhul (välja arvatud standardkirjad) peab saatja esitama tollivormistuseks või postisaadetise edastamiseks vajaliku dokumentatsiooni täitmiseks nii saatja kui ka saaja telefoninumbrid ning saadetise sisukirjelduse.
    2. Postisaadetistel võib saatja kasutada postiteenuse liigist ja edastamise viisist lähtuvat erimärgistust.
    3. Adresseerimise ja erimärgistust puudutavad nõuded on toodud postisaadetiste adresseerimise ja erimärgistamise juhendis (Lisa 2), mis on toodud Posti veebilehel omniva.ee.

# POSTITEENUSE TASU JA POSTISAADETISTE VASTUVÕTMINE

### Postiteenuse eest tasumise üldtingimused

* + 1. Universaalse postiteenuse postimaksevahend on:
       - Eesti Vabariigi postmark;
       - Posti poolt välja antud trükitud maksetähisega pakend (sh. punktis 4.1.3 ja 4.2.2 viidatud Plussmargiga pakend).
    2. Universaalse postiteenuse ja lisateenuse eest tasutakse Posti poolt kehtestatud hinnakirja alusel. Hinnakiri on kättesaadav postkontorites ja veebilehel [omniva.ee.](http://www.omniva.ee/) Tasude muudatusest annab Post teada 30 päeva ette oma veebilehel.
    3. Kirisaadetised tuleb anda Postile üle postimaksevahendiga varustatult, v.a punkti 4.2.2 puhul. Postmarke võib kasutada ka postipaki edastamise eest tasumise tõendamiseks. Juhul kui saatja annab Postile üle kirisaadetisi, mis ei ole postimaksevahendiga varustatud või on varustatud osaliselt, on Postil õigus küsida postimaksevahendi pealekandmise eest tasu vastavalt kehtestatud hinnakirjale.
    4. Rahvusvahelise kirisaadetise eest saab tasuda kooskõlas ülemaailmse postikonventsiooniga Ülemaailmse Postiliidu poolt väljaantavate rahvusvaheliste vastuskupongidega (leitav veebiaadressilt: [www.upu.int](http://www.upu.int/) ). Vastuskupongid vahetatakse Eesti Vabariigi postmarkide vastu. Rahvusvahelise vastuskupongi esiküljel peab olema kupongi müünud välisriigi nimetus ja postiteenuse osutaja kalendertempli jäljend.
    5. Saatja poolt lihtsaadetise edastamise eest tasumata või osaliselt tasumata jäetud summa puhul lähtutakse järgnevatest põhimõtetest:
       - kui selline saadetis avastatakse lähtekohas, tagastatakse see saatjale täielikuks tasumiseks;
       - kui sellisel saadetisel puudub saatja aadress või see avastatakse sihtkohas, edastatakse saadetis saajale, kes tasub saadetise eest vastavalt Posti hinnakirjale või rahvusvahelise postisaadetise korral vastavalt sihtriigi postiteenuse osutaja poolt kehtestatud tingimustele.

### Tasumine postmarkidega ja trükitud maksetähisega pakendid

4.2.1 Riigisisese postiteenuse ja postisaadetise Eestist välisriiki saatmise korral tõendab postiteenuse eest tasumist Eestis väljaantud postmark.

4.2.2. D+1 kandekiirusega siseriiklike lihtsaadetiste edastamine toimub oranži värvi ümbrikus, millele on trükitud plussmark.

* + 1. Postimaksevahend paigutatakse postisaadetise aadresskülje parempoolsesse ülanurka.
    2. Postiteenuse eest tasumist tõendab vaid kasutamata, vigastamata ning puhas postmark. Käibelt kõrvaldatud, kasutusel olnud, määrdunud, vigastatud või kustutatud postmark ei ole postiteenuse eest tasumisel kehtiv.
    3. Postil on õigus keelduda postisaadetise edastamisest kui:
       - postmargid on kleebitud üksteise peale;
       - postmark on kaetud kilega;
       - postmargid ulatuvad üle pakendi külgede, kattes sellega pakendi serva;
       - postmark on töödeldud viisil, mis takistab selle kustutamist kalendertempli jäljendiga.
    4. Müüdud postmarke tagasi ei võeta ning ümber ei vahetata.
    5. Kirisaadetiste ja postipakkide eest tasumiseks võib kasutada Posti poolt välja antud trükitud maksetähisega pakendeid, mille hinnas sisaldub postisaadetise edastamise tasu ja pakendi maksumus.

### Postisaadetise vastuvõtmise üldised tingimused

* + 1. Postisaadetisi võetakse vastu Posti poolt määratud juurdepääsupunktides.
    2. Postil on õigus keelduda tüüptingimustes sätestatud nõuetele mittevastavate postisaadetiste edastamisest.
    3. Postil on õigus keelduda vastavalt ülemaailmsele postikonventsioonile (leitav veebiaadressilt: [www.upu.int](http://www.upu.int/) ) rahvusvaheliste postisaadetiste vastuvõtmisest või nende edastamisest saajale, kui postisaadetisele on märgitud saatja ja saaja elu- või asukohaks sama välisriik ja postisaadetisi antakse üle suures koguses eesmärgiga saada kasu Eestis kehtivatest soodsamatest tasudest (*re-mailing*). Juhul, kui saatja on andnud üle eelnevalt kirjeldatud postisaadetisi, vastutab ta võimaliku kahju eest, mis Postil tekib sihtriigi postiadministratsiooni poolt esitatud nõuete tõttu.
    4. Postisaadetise vastuvõtmisel on postitöötajal õigus nõuda saatjalt selle avamist veendumaks, et see ei sisalda posti teel saatmiseks keelatud, sh eritingimustel saadetavaid ja/või ohtlikke aineid või esemeid. Saatja keeldumise korral postisaadetise avamisest, postisaadetist edastamiseks vastu ei võeta.

### Väärtsaadetise vastuvõtmine

* + 1. Väärtsaadetis antakse Postile üle kinnises pakendis või saatja soovi korral lahtiselt koos saadetise sisukirjaga. Sisukiri koostatakse 2 eksemplaris, kus loetletakse saadetises sisalduvad esemed ja nende rahaline väärtus. Vormistatud sisukirja üks eksemplar pannakse väärtsaadetise sisse, teine eksemplar jääb saatjale.
    2. Postipaki edastamisel väärtsaadetisena täidab saatja aadresskaardi. Kirisaadetise edastamisel väärtsaadetisena peab saatja täitma aadresskaardi vaid lunatasu lisateenuse kasutamisel.
    3. Väärtsaadetise avaldatud väärtuse suuruse määrab saatja täiseurodes postisaadetise sisu tegeliku maksumuse piires. Saatja võib määrata postisaadetise väärtuseks ka sisu osalise maksumuse.
    4. Dokumentide avaldatud väärtus on võrdne nende koostamiseks tehtud kulutustega ja ei või ületada võimalikke taastamiskulusid.
    5. Riigisisese väärtsaadetise avaldatud väärtus ei tohi ületada 4500 eurot.
    6. Rahvusvahelise väärtsaadetise avaldatud väärtus ei tohi ületada 4000 SDRi (Rahvusvahelise Valuutafondi arveldusühik). Kui sihtriigis on kehtestatud väärtsaadetise avaldatud väärtusele madalam piirmäär, siis ei tohi avaldatud väärtus seda määra ületada.
    7. Avaldatud väärtuse kirjutab Post postisaadetise pakendile ja aadresskaardile täiseurodes araabia numbrites ja ladina tähtedega. Rahvusvahelise saadetise korral näidatakse ära valuuta (EUR) ning avaldatud väärtuse summa SDR-ides. Parandused ja mahakriipsutused ei ole lubatud.
    8. Väärtsaadetisena edastatava kirisaadetise aadressküljele, parempoolsesse ülaossa, lüüakse postkontori nimetuse ja vastuvõtu kuupäevaga kalendertempli jäljend. Aadresskülje vasakule poole märgitakse saadetise täpne kaal grammides.
    9. Väärtsaadetisele ei ole lubatud trükkida või kleepida mis tahes märgistusi lisaks aadressile ja Posti poolt tehtud märgistustele.
    10. Väärtsaadetiste vastuvõtmisel väljastab postitöötaja saatjale saadetise vastuvõtu kinnituseks kviitungi. Juhul, kui üleandmine toimub kohas, kus kviitungit väljastada ei saa, tehakse saatjale saadetise vastuvõtmist puudutav informatsioon tasuta kättesaadavaks E-teeninduses. Väärtsaadetise vastuvõtmisel saatja elu- või asukohas, väljastab saatjale kviitungi teenust osutav postitöötaja.
    11. Väärtsaadetisi võetakse vastu rahvusvaheliseks edastamiseks nendesse riikidesse, kes on deklareerinud oma nõusolekut lubada selliste saadetiste vahetust vastastikuselt. Vastavate riikide loeteluga saab tutvuda postkontorites ja veebilehel [omniva.ee.](http://www.omniva.ee/)
    12. Väärtsaadetisi võetakse vastu rahvusvaheliseks edastamiseks üksnes juhul, kui need sisaldavad üksnes rahalist väärtust mitteomavaid paberkandjaid, nagu isiklik kirjavahetus, paberdokumendid, kirjad postkaardid jt vastavalt punktile 2.2.1.

### Lunatasuga postisaadetise vastuvõtmine

* + 1. Lunatasuga edastatakse riigisiseseid täht- ja väärtsaadetisi.
    2. Lunasumma määrab saatja. Tähtsaadetise lunasumma suurus ei tohi ületada 35 eurot. Väärtsaadetise lunasumma maksimaalne suurus ei tohi ületada väärtsaadetisel märgitud avaldatud väärtust ja saatekulu kokku.
    3. Lunasumma märgitakse saadetise pakendile ja aadresskaardile numbrite ja sõnadega näidates ära valuuta (EUR).
    4. Lunasumma saajaks võib olla lunatasuga postisaadetise saatja või tema poolt määratud juriidiline või füüsiline isik. Lunasumma kantakse saatja poolt aadresskaardile märgitud arveldusarvele pangas, mis asub Eesti Vabariigis.
    5. Saatja tasub lunatasuga edastamise lisateenuse tasu saadetise Postile üle andmisel või vastavalt temaga sõlmitud lepingule.

### Rahvusvaheliste postisaadetiste vastuvõtmine

* + 1. Postil on õigus esitada postisaadetisi tollikontrolliks ning võtta nende saadetiste tollile esitamise ja/või tollivormistuse eest postiteenuse kasutajalt teenustasu.
    2. Postil on õigus nõuda ja koguda kõik sihtriigi õigusaktide kohaselt saadetise kättetoimetamiseks nõutavad tollimaksud ja tollivormistusega seotud tasud. Juhul kui saadetist ei ole võimalik kätte toimetada või see tagastatakse saatjale, toimub tollimaksude ja tollivormistusega seotud tasude tagastamine vastavalt asjaomase riigi tollieeskirjadele. Post ei vastuta selliste tagasimaksete menetlemise eest, kuid võib vajadusel abistada klienti taotluse esitamisel vastavale tolliasutusele.
    3. Rahvusvaheliste postipakkide ja pakendatud kirisaadetiste vastuvõtmisel riikidesse, mis asuvad väljaspool Euroopa majanduspiirkonda koostatakse saatja poolt tollideklaratsioon sihtriigis tolliformaalsuste teostamiseks. Tollideklaratsioon on vajalik kõikide saadetiste puhul, mis sisaldavad eset. Esemete täpne loetelu märgitakse inglise keeles. Tollivormistuse nõuetega on võimalik tutvuda postkontorites ja veebilehel omniva.ee.
    4. Väljaspool Euroopa Liidu majandusterritooriumi asuvasse riiki adresseeritud rahvusvaheline postisaadetis, mille tolliväärtus ületab tolliseadusega kehtestatud piirmäära, tuleb saatja poolt kirjalikult deklareerida (ekspordi) tollideklaratsioonil.
    5. Euroopa Liidu välistesse riikidesse lähetatud esemelise sisuga saadetised, millel puudub tollideklaratsioon CN22/CN23, tagastatakse saatjale, kui saatja kontakt puudub, peatatakse eksport sihtriiki ning saadetist hoiustatakse hoiulaos 6 kuud. Kui 6 kuu jooksul ei ole saatja saadetist tagasi taotlenud, suunatakse saadetis hävitamisele.
    6. Saatja vastutab täielikult selle eest, et kõik tollivormistuse ja saadetise kättetoimetamise eesmärgil esitatud andmed on õiged ja täpsed. Saatja kannab kõik lisakulud ja teenustasud, mis tulenevad ebaõigetest, puudulikest või eksitavatest andmetest. Postil on õigus nõuda saatjalt välja kõik sellega seotud teenustasud. Saatja on kohustatud Posti nõudmisel viivitamata esitama parandatud või puuduolevad andmed, et tagada tolli- ja julgeolekunõuete täitmine.
    7. Rahvusvahelised postisaadetised võidakse avada sisu kontrollimiseks sorteerimiskeskuses tollitöötaja nõudmisel. Tolli poolt tolliläbivaatusele kuuluvate saadetiste kontrollimisel vastu võetud otsuste eest Post ei vastuta.

# POSTISAADETISE KÄTTETOIMETAMINE

### Kättetoimetamise tingimused ja kord

* + 1. Postisaadetised toimetatakse saajale kätte postkasti või juurdepääsupunkti kaudu.
    2. Täht- ja väärtsaadetiste väljastamisel lähtub postiteenuse osutaja postiseaduse vastavast regulatsioonist.
    3. Lunatasuga postisaadetised väljastatakse saajale pärast nõutud lunasumma tasumist. Sisukirjaga väärtsaadetis avatakse väljastamisel sisu kontrollimiseks ainult saaja soovil ja juuresolekul.
    4. Vigastatud pakendiga tähtsaadetis ning kaaluvahega või vigastatud pakendiga väärtsaadetis avatakse saaja nõudmisel saadetise kättetoimetamisel. Avamine ja võimalik saadetise sisu puudujääk ning kahjustused fikseeritakse aktiga ja saadetis koos akti ärakirjaga väljastatakse allkirja vastu.
    5. Kui täht- või väärtsaadetis avatakse väljastamisel sisu kontrolliks saaja nõudmisel ning kontrollimisel sisu puudujääki ega kahjustusi ei tuvastata, koostatakse avamise kohta akt.
    6. Saaja võib keelduda täht- või väärtsaadetise väljastamisel kahjustatud või kaaluvahega postisaadetise avamisest sisu kontrolliks, tehes vastava märkuse postisaadetise väljastamise teatele, mille kinnitab oma allkirjaga. Sellisel juhul Post materiaalset vastutust ei kanna ja hüvitist ei maksa.
    7. Juhul kui saadetise saaja ei tuvasta saadetise väljastamisel puudujääke saadetise seisukorras väljastamise hetkel, siis peale saadetise väljastamist tekkinud hilisemaid pretensioone Post ei rahulda. Juhul, kui rikutud saadetis väljastatakse pakiautomaadist, siis peab saaja viivitamatult pöörduma lähimasse postkontorisse või tegema pöördumise e-kirja teel.
    8. Tollikontrollialune postisaadetis, millele on Post kliendi volituse alusel esitanud Maksu- ja Tolliametile impordi tollideklaratsiooni, väljastatakse saajale pärast impordimaksude ja Posti teenustasu tasumist.
    9. Kui saaja loobub saadetisest või ei tule sellele järgi mõistliku aja jooksul või soovib Posti poolt tehtud deklaratsiooni tühistamist, on Postil õigus deklaratsioon tühistada. Postil on õigus nõuda ja saada tasu juba osutatud deklareerimisteenuse eest, sealhulgas ka juhul, kui saadetist ei ole võimalik väljastada või kätte toimetada (näiteks keelatud sisu tõttu).

### Kättetoimetamise kvaliteet

* + 1. Postisaadetiste kättetoimetamisele kohalduvad postiseaduse nõuded.
    2. Riigisisesed täht- ja väärtsaadetisena edastatavad kirisaadetised, mis vastavad punktis 2.2.6.3 toodud mõõtmetele ja mis on Postile üle antud enne Posti poolt kehtestatud hiliseimat üleandmisaega, toimetatakse kätte saaja elu- või asukohas hiljemalt postisaadetise üleandmise päevale järgneval kolmandal tööpäeval (D+3).
    3. Sisenevad rahvusvahelised kirisaadetised, mis jõuavad Tallinna lennujaama hiljemalt tööpäeval kella 15.00, edastatakse saajale vastavalt riigisisestele kirisaadetiste standarditele. Hiljem jõudvad kirisaadetised loetakse Postile üle antuks järgmine tööpäev.
    4. Riigisisesed standardpakid, mis on Postile üle antud enne Posti poolt kehtestatud hiliseimat üleandmisaega, toimetatakse saajale lähimasse juurdepääsupunkti hiljemalt postisaadetise Postile üleandmise päevale järgneval tööpäeval (D+1). Juhul, kui saadetis antakse üle pärast kehtestatud hiliseimat üleandmise aega, loetakse üleandmise päevaks järgmine tööpäev.
    5. Posti poolt kehtestatud hiliseimad saadetiste üleandmise ajad on kättesaadavad veebilehel [omniva.ee](http://www.omniva.ee/)
    6. Saajale edastatakse teade postisaadetise jõudmisest juurdepääsupunkti:
       - elektrooniliselt (telefoninumbri või e-kirja aadressi olemasolul) hiljemalt postisaadetise saabumise päevale järgneval tööpäeval (D+1) või
       - paberkandjal postkasti hiljemalt postisaadetise saabumise päevale järgneval kolmandal tööpäeval (D+3).
    7. Sisenevad rahvusvahelised standardpakid toimetatakse juurdepääsupunkti vastavalt riigisisese postipaki standarditele.
    8. Tollikontrollialuste rahvusvaheliste kirisaadetiste ja standardpakkide puhul pikeneb nende kättetoimetamise aeg tollikontrollis viibimise aja võrra.
    9. Rahvus- ja riigipühadel toimetatakse saadetised kätte neile järgneval tööpäeval.

### Dokumendid, mille alusel postisaadetis väljastatakse

* + 1. Juhul, kui postisaadetise väljastamise tingimuseks on isikut tõendava dokumendi esitamine, siis väljastatakse postisaadetis isikut tõendavate dokumentide seaduses nimetatud kehtiva isikut tõendava dokumendi esitamisel.
    2. Saaja võib volitada teist isikut talle edastatud postisaadetise kättesaamiseks, milleks tuleb Postile esitada vastavasisuline volikiri. Volikirjale esitatavad nõuded on toodud Posti veebilehel omniva.ee.
    3. Post ei vastuta esindusõiguse kohta esitatud dokumentide ehtsuse, täielikkuse, kehtivuse ega tõlke õigsuse eest.
    4. Post ei ole kohustatud aktsepteerima volikirja, mille sisu ei ole üheselt arusaadav.
    5. Postisaadetisi väljastatakse ainult originaaldokumentide või nende notariaalselt või muu õigusaktidest tulenevalt selleks õigustatud isiku poolt tõestatud/kinnitatud ärakirja alusel.

### Postisaadetise hoiutähtajad

* + 1. Postisaadetisi hoitakse juurdepääsupunktis saaja ootel seitse **(7) kalendripäeva** nende saabumise kuupäevale järgnevast päevast alates.
    2. Tollijärelevalve alla kuuluvad postisaadetised edastatakse postkontorisse, saaja aadressile või pakiautomaati väljastamiseks pärast nende nõuetekohast deklareerimist. Deklareerimine tuleb teostada kolmekümne (30) kalendripäeva jooksul alates tolliterminali jõudmisest. Kui saatja või saaja ei ole nimetatud aja jooksul viinud lõpule saadetise deklareerimist (sh esitanud tollile puuduvaid dokumente) tagastatakse saadetis saatjale. Kui saatja on märkinud aadresskaardile, et ei soovi saadetist mitteväljastamise korral tagasi saada ja saajale ei ole võimalik saadetist väljastada, suunatakse nimetatud saadetis hävitamisele. Info deklareerimise võimaluste kohta on kättesaadav Posti veebilehel [omniva.ee.](http://www.omniva.ee/)
    3. Post ladustab tollijärelevalve all olevaid saadetisi tolliterminalis tasuta seitse (7) kalendripäeva alates saadetise tolliterminali saabumisest teavitamise kuupäevale järgnevast kalendripäevast. Kauem hoiustatud saadetiste eest on Postil õigus küsida hoiutasu. Tasuline ladustamine tolliterminalis toimub kuni kakskümmend kolm (23) kalendripäeva.
    4. Postisaadetise viimane hoiupäev kajastub saajale edastatavas saadetise saabumise teates. Punktides 5.4.1-5.4.3 sätestatud tähtaja möödudes tagastatakse saadetis saatjale.
    5. Saatja või saaja võib kirjalikku taasesitamist võimaldavas vormis (kiri, e-kiri) saadetud avaldusega pikendada postisaadetiste hoiutähtaega postkontoris kuni ühe kuu võrra alates kättetoimetavasse postkontorisse saabumise kuupäevast. Pakiautomaadis asuva postisaadetise hoiuaega pikendada ei saa.
    6. Saaja maksab Postile hoiutähtaja pikendamise korral hoiutasu postipakkide ja enam kui 500 g kaaluvate kirisaadetiste hoidmise eest. Hoiutasu arvestatakse alates postisaadetise saabumise teatele märgitud hoiuaja lõpu kuupäevale järgnevast päevast kuni postisaadetise väljastamiseni. Hoiutasu ei rakendata rahvusvahelise teenuse raames Eestisse saabunud pimedate väljaannetele ehk sekogrammidele.
    7. Kui saaja pole teinud hoiutähtaja pikendamise avaldust, on Postil õigus saadetis hoiutähtaja möödumisel saatjale tagasi saata. Juhul, kui Postil puudub informatsioon saatja kohta või saatja keeldub saadetist vastu võtmast, lähtub Post tüüptingimuste punktist 5.4.11.
    8. Tulenevalt Eesti Vabariigi õigusaktidest või kokkuleppel saatjaga võib postisaadetiste hoiutähtaeg erineda eespool nimetatust.
    9. Välismaale saadetava postisaadetise hoiutähtaeg on määratud eeskirjade ja tingimustega, mis kehtivad sihtriigis.
    10. Postil on õigus avada postisaadetis postiseaduses ja tolliseaduses sätestatud tingimustel ja korras.
    11. Kättetoimetamise võimatuse tõttu edastamata postisaadetisi käsitletakse kooskõlas postiseadusega.
    12. Tasutud tollimaksude ja/või tollivormistusega seotud muude tasude ja maksude tagastamine toimub vastavalt sihtriigi tollieeskirjadele. Post ei vastuta selliste summade tagastamise eest.

# SAATJA JA SAAJA ÕIGUSED

* 1. Kuni saajale väljastamiseni kuulub postisaadetis saatjale, v.a juhul, kui saadetis on vastavalt õigusaktidele konfiskeeritud.
  2. Täht- ja väärtsaadetise saatjal on õigus kuni saadetise saajale väljastamiseni:
     + nõuda saadetise tagasisaatmist, kui saadetist ei ole veel saajale väljastatud;
     + muuta saaja aadressi (st nõuda järelesaatmist);
  3. Saajal on õigus:
     + teha kirjalik korraldus kõikide oma nimele saabuvate postisaadetiste järelesaatmiseks teisele aadressile;
     + teha ühekordne korraldus oma nimele saabunud täht- või väärtsaadetise järelesaatmiseks teisele aadressile;
     + teha ühekordne korraldus oma nimele saabunud täht- või väärtsaadetise tagasisaatmiseks saatjale;
     + keelduda oma nimele saabunud postisaadetise vastuvõtmisest seda avamata;
     + õigus nõuda saadetise kättesaamisel avamist postitöötaja juuresolekul.
  4. Punktides 6.2 ja 6.3 nimetatud korralduste teostamiseks tuleb pöörduda postiteenuse osutaja poole. Saadetise avamine saadetise kahjustuste tuvastamiseks toimub postkontoris või saadetise väljastamisel saaja elu- või asukohas.
  5. Avaldusi postisaadetiste järelesaatmiseks võetakse vastu ainult Eesti Vabariigi territooriumi piires.
  6. Avaldusi postisaadetiste tagasisaatmiseks või aadressi muutmiseks võetakse vastu nii Eesti Vabariigi territooriumi piires kui välismaale, juhul kui vastav riik aktsepteerib selliseid avaldusi. Vastavate riikide loeteluga saab tutvuda postkontorites ja veebilehel [omniva.ee.](http://www.omniva.ee/)
  7. Saatja või saaja on kohustatud tõendama postitöötajale oma õigust täht- või väärtsaadetise järelesaatmiseks või tagasisaatmiseks ja esitama isikut tõendava dokumendi.
  8. Juhul kui saaja keeldub postisaadetist vastu võtmast seda avamata, peab ta tegema selle kohta vastava märkuse postisaadetisele või postisaadetise saabumise teatele, kinnitades seda oma allkirja ja kuupäevaga. Kui saaja keeldub sellist märkust tegemast, teeb vastava märkuse postitöötaja, kinnitades seda oma allkirjaga ning postitöötaja tehtud märkus võrdsustatakse saaja poolt postisaadetise vastuvõtmisest keeldumisega. Järele- või tagasisaadetud postisaadetis väljastatakse vastavale postiteenuse liigile ettenähtud korras.
  9. Postil on õigus võtta punktis 6.2 ja 6.3 nimetatud sisuga avalduste esitamise eest tasu ning määrata korralduste kehtivuse periood. Lisaks on Postil õigus nõuda postisaadetise järele- või tagasisaatmisel tasu uue edastamise eest vastavalt postisaadetise edastamise hinnakirjale.
  10. Kui saatja nõuab täht- või väärtsaadetise tagastamist või Post tagastab saadetise edastamise võimatuse tõttu, siis:
      1. kui riigisisene või rahvusvaheline saadetis asub tagasinõudmise hetkel veel samas juurdepääsupunktis, kuhu see edastamiseks üle anti, tagastab Post saadetise saatjale tasuta ja maksab tagasi tasutud saatmiskulu;
      2. kui siseriiklik saadetis ei asu tagasinõudmise hetkel enam samas juurdepääsupunktis, kuhu see edastamiseks üle anti, siis tuleb tagastamise eest saatjal tasuda Postile riigisisese saadetise tagastamise kulu ja Postile tasutud saatmiskulu saatjale ei hüvitata;
      3. kui rahvusvaheline saadetis ei asu tagasinõudmise hetkel enam samas juurdepääsupunktis, kuhu see edastamiseks üle anti, kuid pole veel Eestist väljunud, siis tuleb tagastamise eest saatjal tasuda Postile riigisisese saadetise edastamise kulu. Post hüvitab saatjale juba tasutud saatmiskulu ulatuses, mis ületab samasuguse saadetise siseriiklikku edastamist.
  11. Hoiutähtaja möödumisel väljastamata jäänud rahvusvahelise postipakiga toimitakse vastavalt saatja poolt pakile ja aadresskaardile märgitud korralduse kohaselt. Rahvusvahelist postipakki ei tagastata lähteriiki juhul, kui saatja keelas tagasisaatmise, kirjutades sellekohase märkuse saadetisele ja aadresskaardile.
  12. Punktis 6.2 ja 6.3 nimetatud korraldused vormistatakse kirjalikus vormis ning märgitakse järgmised andmed:
      + avalduse esitaja nimi (füüsilisel isikul ees- ja perekonnanimi), täpne aadress, telefoninumber ja e-posti aadress;
      + ühekordse järelesaatmise korral postisaadetise liik, number ning korralduse sisu (tagastamise korral märkida saadetisel näidatud aadress ja järelesaatmise korral märkida uus täielik aadress);
      + pideva järelesaatmise korral postisaadetistele märgitud saaja senine aadress, saaja uus aadress ning korralduse kehtivuse algus- ja lõpukuupäev;
        - avalduse esitamise kuupäev ja avaldaja allkiri.

1. MATERIAALNE VASTUTUS

### Posti vastutus

* + 1. Post on materiaalselt vastutav kahju eest, mis tekib:
       - täht- ja väärtsaadetise kaotsimineku korral;
       - täht- ja väärtsaadetise sisu täieliku või osalise kahjustumise (sh rüüstamise või rikkumise) korral;
       - saajalt täielikult või osaliselt lunasumma sisse nõudmata jätmise korral.
    2. Post kannab materiaalset vastutust otsese varalise kahju ulatuses, mis on tekkinud Posti süül (tahtlus, hooletus, raske hooletus) ja vastab postisaadetises rüüstatu või rikutu tegelikule väärtusele, kuid mitte rohkem vastavale postisaadetise liigile kehtestatud kahju hüvitise maksimummäärast. Materiaalse kahju hulka ei arvestata kaudset kahju, sh saamata jäänud tulu.
    3. Siseriikliku tähtsaadetise või väärtsaadetise kaotsimineku, sisu rüüstamise või rikkumise korral on Post kohustatud maksma hüvitist järgmistes määrades:
       1. tähtväljastusteate kaotsimineku korral saatekulu ulatuses;
       2. tähtsaadetisena edastatava kirisaadetise ja postipaki kaotsimineku, sisu täieliku rüüstamise või rikkumise korral kuni 35 eurot, kuid mitte rohkem kui selle tegelik väärtus;
       3. väärtsaadetise kaotsimineku või sisu täieliku rikkumise või riisumise korral hüvitatakse kahju väärtsaadetise avaldatud väärtuse ulatuses;
       4. tähtsaadetise osalise rüüstamise või rikkumise korral vastavalt riisutud või rikutu väärtusele, kuid mitte rohkem vastavale postisaadetise liigile kehtestatud kahju hüvitise maksimummäärast;
       5. väärtsaadetise osalise rüüstamise või rikkumise korral vastavalt riisutu või rikutu väärtusele, kuid mitte rohkem väärtsaadetise avaldatud väärtusest;
       6. saajalt mittetäieliku lunasumma sissenõudmisel, lunasumma nõudmata jätmisel või lunasumma ebaõige väljamaksmise korral vähem sissenõutud või väljamaksmata jäetud lunasumma ulatuses.
    4. Rahvusvahelise täht- ja väärtsaadetise kaotsimineku, sisu rüüstamise või rikkumise korral on Post kohustatud maksma hüvitist vastavalt ülemaailmse postikonventsiooni järgmistele määradele:
       1. tähtsaadetisena edastatava kirisaadetise kaotsimineku, sisu täieliku rüüstamise või rikkumise korral vastavalt ülemaailmsele postikonventsioonile;
       2. tähtsaadetisena edastatava postipaki kaotsimineku, sisu täieliku rüüstamise või rikkumise korral vastavalt ülemaailmsele postikonventsioonile;
       3. väärtsaadetise kaotsimineku või sisu täieliku rikkumise või riisumise korral hüvitatakse kahju väärtsaadetise SDR-s avaldatud väärtuse ulatuses;
       4. tähtsaadetise osalise rüüstamise või rikkumise korral vastavalt riisutud või rikutu väärtusele, kuid mitte rohkem vastavale postisaadetise liigile kehtestatud kahju hüvitise maksimummäärast;
       5. väärtsaadetise osalise rüüstamise või rikkumise korral vastavalt riisutu või rikutu väärtusele, kuid mitte rohkem väärtsaadetise avaldatud väärtusest;
       6. saajalt mittetäieliku lunasumma sissenõudmisel, lunasumma nõudmata jätmisel või lunasumma ebaõige väljamaksmise korral vähem sissenõutud või väljamaksmata jäetud lunasumma ulatuses.
    5. Post maksab hüvitist Eestist välismaale postitatud postipaki või täht- või väärtsaadetisena edastatud kirisaadetise tagastamise korral, kui:
       - postipakil või kirisaadetisel pole näidatud tagasisaatmise põhjust;
       - postipaki või kirisaadetise saajat ei ole leitud Posti poolse eksimuse tõttu.
    6. Punktis 7.1.5 nimetatud juhtudel tagastatakse saatjale edasi-tagasi saatmise tasu ja teised võimalikud maksed ja tariifid, mis ei ole annulleeritud tagasisaatmisel.
    7. Tähtsaadetise ja väärtsaadetise kaotsimineku, sisu rüüstamise või rikkumise korral tuleb Postile esitada postisaadetise vastuvõtmisel välja antud kviitung ja punktis 9.1.1 sätestatud postisaadetise järeleotsimise avaldus.
    8. Hüvitise väljamaksmine toimub nii siseriiklike kui rahvusvaheliste postisaadetiste puhul eurodes.
    9. Lisaks punktides 7.1.3 ja 7.1.4 sätestatule on tähtsaadetise või väärtsaadetise kaotsimineku, sisu täieliku riisumise või rikkumise korral vastavalt saatjal või saajal õigus saada tagasi ka kõik tasutud maksud ja tasud, v.a kindlustusmaks. Sama kehtib ka tähtsaadetise või väärtsaadetise kohta, millest saaja on halva seisukorra tõttu keeldunud, kui sellise seisukorra on põhjustanud Post ja see toob kaasa tema vastutuse.
    10. Kui saatja on nõudnud tähtsaadetise ja väärtsaadetise kaotsimineku või selle sisu täieliku rüüstamise või rikkumise korral punktides 7.1.3 või 7.1.4 ettenähtud määradest väiksemat summat, võib Post maksta väiksema summa.

### Posti vabastamine vastutusest, informatsiooni andmine ja postisaladus

* + 1. Post ei vastuta materiaalselt lihtsaadetisena edastatud kirisaadetiste kaotsimineku, sisu täieliku või osalise kahjustumise ja saadetise kättetoimetamisega seotud hilinemiste eest.
    2. Post vabaneb vastutusest, kui täht- või väärtsaadetis on väljastatud kehtestatud nõuete kohaselt.
    3. Posti vastutus jääb püsima järgmistel juhtudel:
       1. saadetise sisu puudujääk või rikkumine avastatakse enne saadetise väljastamist või väljastamise ajal;
       2. tähtsaadetis väljastati saajale postkasti kaudu, v.a juhul, kui selline väljastamise viis tuleneb õigusaktides sätestatud nõuetest;
       3. kui tagastatava saadetise puhul saatja võtab väljastatava saadetise vastu märkusega, mille kohaselt on tegemist rüüstatud või rikutud saadetisega ning kirjutab koheselt postkontorist lahkumata kahjunõude avalduse;
       4. kui tähtsaadetisena edastatava postipaki või väärtsaadetise saaja või lähtekohta tagastamise korral saatja, vaatamata õigesti vormistatud saadetisele, teatab postkontorist lahkumata, et ta on avastanud saadetise sisu varguse või rikkumise. Hüvitise taotleja peab tõendama, et vargus või rikkumine ei toimunud pärast väljastamist.
    4. Post ei vastuta:
       - saatja poolt punktis 4.6.6 sätestatud nõuete täitmata jätmisest tuleneva võimaliku kahju, viivituse või lisakulude eest
* punktis 7.3 sätestatud vääramatu jõu juhtudel;
* kui Post ei saa pidada saadetiste arvestust vääramatu jõu läbi ametlike dokumentide hävimise tõttu, tingimusel, et Posti vastutust ei ole muul viisil tõendatud;
* kui saadetise kaotsimineku, sisu puudumise või rikkumise on põhjustanud saatja süü või hooletus (sh mittenõuetekohane pakendamine) või saadetise sisu laad;
* saadetiste puhul, mis sisaldavad tüüptingimustes nimetatud saadetises saatmiseks keelatud esemeid;
* saadetiste puhul, mille saatmine on lubatud vaid eritingimustel (näiteks väärtsaadetises, teatud viisil pakendatuna või lisateenusega „Ettevaatlik käsitlemine“), kuid eritingimusi pole järgitud;
* kui rahvusvaheline saadetis on väljastatud/jäetud väljastamata sihtriigis kehtivate nõuete kohaselt;
* kui saadetised on vastavalt õigusaktidele arestitud;
* väärtsaadetiste puhul, mis on kindlustatud oluliselt suurema summa eest kui nende tegelik väärtus;
* kui saatja ei ole esitanud järelepärimist kuue kuu jooksul alates saadetise postitamise päevale järgnevast päevast;
* sõjavangide või interneeritud tsiviilisikute pakkide puhul;
* saatja tegutseb pahatahtlikult eesmärgiga saada hüvitist.
  + 1. Post ei võta endale vastutust mis tahes vormis esitatud tollideklaratsioonide eest ega otsuste eest, mis toll on teinud tollikontrolliks esitatud saadetiste läbivaatamise käigus.
    2. Post väljastab täht- ja väärtsaadetise kohta telefoni teel informatsiooni juhul, kui postiteenuse kasutaja teatab Postile saadetise registreerimisenumbri, mis on antud saadetisele selle vastu võtmisel.

### Vääramatu jõud

* + 1. Vääramatu jõud on asjaolu, mida Post ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
    2. Vääramatuks jõuks on muu hulgas Postist sõltumatute tehniliste häirete esinemine või takistused teenuse osutamisel loodusõnnetuse, katastroofi, ebasoodsate ilmastikutingimuste, sõja, streigi, pandeemia, õigusaktide muudatuse või mõne muu erakorralise sündmuse tagajärjel, mida Post ei saanud ette näha või ära hoida.
    3. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.

### Saatja vastutus

* + 1. Saadetise saatja vastutab postitöötajatele tekitatud kehavigastuste ning teistele postisaadetistele ja postiseadmetele tekitatud kahju eest, mille on põhjustanud keelatud esemete saatmine või postisaadetise pakendamise ja/või erimärgistamise tingimuste täitmata jätmine.
    2. Keelatud esemete saatmise või postisaadetiste pakendamise ja/või erimärgistamise tingimuste täitmata jätmise tõttu teistele postisaadetistele tekitatud kahju korral vastutab saatja iga rikutud saadetise eest samasuguses ulatuses nagu Post.
    3. Keelatud esemete saatmisel või postisaadetise pakendamise ja/või erimärgistamise tingimuste täitmata jätmisel jääb saatja vastutavaks ka juhul, kui Post on sellise saadetise vastu võtnud.
    4. Avaldama korrektse saadetise sisu koos muu nõutud infoga, kui saadetis on esemelise sisuga või kaubandusliku eesmärgiga ja on adresseeritud väljapoole Eestit.
    5. Saadetise saatja vastutab saaja ja tema kontaktandete õiguse eest, mille alusel saadetis saajale kätte saadavaks tehakse.
    6. Kui saatja on järginud saadetise vastuvõtmise tingimusi, ei vastuta ta pärast selle üleandmist saadetise töötlemisel Posti süül tekkinud kahju eest.

# NÕUDED POSTKASTILE JA SELLE PAIGUTAMISELE

* 1. Postkast peab olema teenuseosutajale äratuntav, lihtsasti märgatav ja juurdepääsetav ning tagama saadetiste säilimise. Postkasti olemasolu ja korrasoleku tagab hoone või korteri omanik või valdaja, kui Postiga ei ole teisiti kokku lepitud. Postkasti minimaalsed mõõtmed on 25 × 35 × 6 cm. Postkasti postitamiseks ette nähtud ava minimaalsed mõõtmed on 3

× 23 cm.

* 1. Postkasti paigutamise soovist tuleb Posti enne postkasti paigaldamist teavitada. Post saadab omapoolse vastuse soovitud postikasti asukoha sobivuse kohta hiljemalt 7 kalendripäeva jooksul. Postil ei ole kohustust toimetada saadetisi postkasti, mille paigutamine ei ole Postiga kooskõlastatud.
  2. Postiteenuse kasutaja teavitab postkasti paigutamisest või selle asukoha muutumisest Posti kirjalikult e-kirja teel või Posti veebilehe [omniva.ee](http://www.omniva.ee/) kaudu, esitades järgmiseid andmed:
     + avalduse esitaja ees- ja perekonnanimi / juriidilise isiku ärinimi;
     + avalduse esitaja telefoni number ja/või e-kirja aadress;
     + paigaldatava postkasti täpne aadress ja paigutamise koha kirjeldus;
     + avalduse esitamise kuupäev.
  3. Postiteenuse kasutaja, kes soovib postisaadetisi kätte saada eraldi teistest korteris (eramus) elavatest isikutest, võib paigaldada täiendava, nimega varustatud postkasti, teavitades sellest Posti.
  4. Postkastile kantakse selgelt loetavalt korteri või eramu number või perekonnanimi. Juriidilise isiku postkastile märgitakse lisaks juriidilise isiku nimi.
  5. Kui saajal postkast puudub või Postil puudub juurdepääs postkastile, sh olukorrad, kus postkastina kasutatakse mittetraditsioonilisi lahendusi (piimanõu kuuri nurgas, koht puuriidas, jms) ja see ei ole lihtsasti leitav, on tegemist kättetoimetamise võimatusega. Postisaadetise kättetoimetamise võimatuse korral juhindub Post postiseadusest.

# KAEBUSTE JA AVALDUSTE LAHENDAMINE

### Kaebuste lahendamise kord postisaadetise kaotsimineku, varguse, rikkumise või kvaliteedinõuete ja tüüptingimuste rikkumise korral

* + 1. Postiteenuse kasutaja võib Postile esitada:
       - kaebuse teenuse tüüptingimustele mittevastavuse kohta (edaspidi kaebus);
       - täht- ja väärtsaadetise järeleotsimise avalduse, sealhulgas kahju hüvitamise avalduse (edaspidi avaldus) seoses postisaadetise kaotsimineku, sisu puudujäägi või rikkumisega, nii riigisiseste kui ka rahvusvaheliste saadetiste korral.
    2. Kaebus või avaldus tuleb esitada Postile kirja või e-kirja teel või veebilehe [omniva.ee](http://www.omniva.ee/) kaudu. Vastavad kontaktandmed on kättesaadavad postkontorites ja veebilehel [omniva.ee.](http://www.omniva.ee/)
    3. Kaebus või postisaadetise järeleotsimise avaldus tuleb esitada kuue (6) kuu jooksul alates saadetise Postile üleandmisele järgnevast päevast kirjalikult Posti postkontorisse, e-kirja teel või veebilehe [omniva.ee](http://www.omniva.ee/) kaudu. Avaldusele lisatakse postisaadetise vastuvõtmisel Posti poolt väljastatud kviitung. Elektroonilisel teel saadetud avalduse puhul esitab postiteenuse kasutaja Postile postisaadetise vastuvõtmisel Posti poolt väljastatud kviitungi koopia posti või e-kirja (skaneerituna) teel. Kviitungi puudumisel ei taga Post järeleotsimise tulemuslikkust.
    4. Avalduses märgitakse järgmised andmed:
       - avaldaja ees- ja perekonnanimi või juriidilise isiku ärinimi, aadress, telefoni number, arveldusarve number, kui avalduse sisu on kahju hüvitamine;
       - avalduse esitamise aluseks oleva postisaadetise andmed (postisaadetise liik, registreerimisnumber, lähtekoha postkontori nimi, lähetamise kuupäev, adressaadi nimi ja aadress ning postisaadetise avaldatud väärtus, lunatasuga postisaadetise puhul ka lunasumma);
       - postisaadetise kaotsimineku, postisaadetise sisu kaotsimineku, puudujäägi või rikkumise kohta avalduse esitamisel ka sisu üksikasjalik loetelu ja esemete maksumus;
       - millisel viisil soovitakse saada vastust (suuliselt, kirjalikult posti või e-posti teel).
    5. Kui postiteenuse kasutaja esitab avalduse mitme postisaadetise kohta, mis on adresseeritud erinevatele aadressidele, tuleb esitada eraldi avaldus iga postisaadetise kohta.
    6. Postisaadetiste järeleotsimine on tasuta.
    7. Kui kaebus või avaldus on esitatud hiljem kui punktis 9.1.3 märgitud aeg, on Postil õigus jätta esitatud kaebus või avaldus rahuldamata ning saata kaebuse või avalduse esitajale selle kohta kirjalik teade.
    8. Post vaatab avalduse ja kaebuse läbi võimalikult kiiresti, kuid mitte hiljem kui kümne (10) tööpäeva jooksul alates avalduse või kaebuse esitamise kuupäevast, ja teavitab oma otsusest avalduse või kaebuse esitajat tema poolt soovitud viisil.
    9. Kui punktis 9.1.8 nimetatud aja jooksul ei ole võimalik anda ammendavat vastust, teatatakse esitajale sellest vahevastusega kirjalikult ja vastatakse lõplikult ühe kuu jooksul. Juhul, kui kaebuse või avalduse lahendamiseks kuluv aeg on pikem kui üks (1) kuu, teatatakse sellest kaebuse või avalduse esitajale ning antakse vastus niipea kui võimalik.
    10. Avaldus või kaebus rahvusvaheliste postisaadetiste kohta lahendatakse hiljemalt kahe (2) kuu jooksul alates avalduse või kaebuse esitamisele järgnevast päevast.
    11. Kui avaldust või kaebust ei ole võimalik lahendada, antakse selle esitajale vastus koos põhjendustega (viidetega kehtivatele õigusaktidele või eeskirjadele).
    12. Postiga kokkuleppe mittesaavutamisel on postiteenuse kasutajal õigus pöörduda Konkurentsiameti või kohtu poole.

### Postisaadetise eest võetud tasu tagasimaksmine ja kahju hüvitamine

* + 1. Üldjuhul maksab Post hüvitise välja saatjale, kellel on õigus loovutada hüvitise saamise õigus saajale, teatades vastavasisulisest soovist Postile kirjalikult. Saatja või saaja võib volitada hüvitist vastu võtma kolmanda isiku.
    2. Post maksab hüvitise välja mõistliku aja jooksul pärast seda, kui on selgunud, et postisaadetis on hävinenud või selle järeleotsimise tagajärjena on tuvastatud postisaadetise kaotsiminek.
    3. Hüvitis kantakse üle hüvitise saaja arveldusarvele.
    4. Kui pärast hüvitise maksmist leitakse kadunuks peetud postisaadetis või selle osa üles, teatab Post hüvitise saanud isikule, et tal on õigus saada kadunuks peetud postisaadetis või selle osa kätte kolme kuu jooksul, juhul kui ta maksab tagasi väljamakstud hüvitise. Kui hüvitise saanud isik keeldub leitud postisaadetisest või kui ta ei vasta Postile kümne

(10) tööpäeva jooksul, et ta soovib leitud postisaadetise vastu võtta, edastab Post samasuguse teate vastavalt kas saajale või saatjale (isik, kellele ei makstud hüvitist), andes sellele isikule vastamiseks samasuguse tähtaja.

* + 1. Kui saatja ja saaja keelduvad leitud postisaadetisest või ei vasta Postile punktis 9.2.4 sätestatud tähtaja jooksul, läheb postisaadetise omand üle Postile või teisele postiteenuse osutajale (rahvusvaheliste postisaadetiste korral), kes maksis välja hüvitise seoses postisaadetise hävimise või kaotsiminekuga.


# ISIKUANDMETE TÖÖTLEMISE JA KASUTAMISE KORD

* 1. Isikuandemete töötlemine ja kasutamine universaalse postiteenuse osutamisel toimub kooskõlas postiseadusega, isikuandmete kaitse seadusega ja Posti poolt kehtestatud kliendiandmete töötlemise põhimõtetega. Kliendiandmete töötlemise põhimõtted on avalikustatud veebilehel [omniva.ee.](http://www.omniva.ee/)

Lisa 1. Pakendamise ja märgistamise juhend, 19 lehel (eraldi lisa) Lisa 2. Postisaadetise adresseerimise ja erimärgistamise juhend

### Adresseerimine

* 1. Saaja ja saatja aadress märgitakse kirisaadetise ja postipaki pikema küljega samasuunaliselt.
  2. Saaja aadress kirjutatakse kirisaadetise ja postipaki esikülje aadressvälja paremale poole (tähistatud joonisel tähisega C).
  3. Saatja aadress kirjutatakse aadresskülje vasakpoolsesse ülanurka (tähistatud joonisel tähisega B). Aknaga ümbrikus märgitakse saaja aadress läbipaistvas osas, saatja aadress aadresskülje vasakpoolses ülaosas läbipaistva osa kohal.
  4. Kui kirisaadetisel või postipakil on olemas aadresskaart, siis kirjutatakse saaja ja saatja aadress aadresskaardile.
  5. Posti poolsete märkuste tegemiseks peab ümbrikus kirisaadetiste puhul jääma vabaks saadetise aadressküljel ala A vastavalt lisatud joonisele:



* 1. Aadress kirjutatakse ladina tähtede ja araabia numbritega. Kui sihtriigis on kasutusel teised tähed ja numbrid, on soovitav aadress kirjutada ka nende tähtede ja numbritega. Rahvusvahelisele postisaadetisele kirjutatakse sihtriigi nimetus inglise keeles.
  2. Aadressis ei ole lubatud kasutada lühendatud nimetusi, tinglikke tähti, numbreid või märke, mis ei ole üldtuntud ja tekitavad raskusi saadetise väljastamisel adressaadile, aadressi sõrendamisi ning parandusi ja mahakriipsutusi.
  3. Postisaadetisele märgitakse üks saatja aadress, milles peavad sisalduma punktis 1.9 nimetatud andmed.
  4. **Saaja ja saatja aadressandmed** kantakse postisaadetisele järgmiselt:
     + saaja nimi (füüsilise isiku ees- ja perekonnanimi või juriidilise isiku nimi);
     + tänav, maja- ja korterinumber, väljaspool linnu, aleveid ja alevikke talu nimi;
     + küla ja valla nimi;
     + sihtnumber (kirjutatakse viimasele reale enne linna või maakonna nimetust);
     + linn või maakond;
     + riik (kantakse postisaadetisele vaid rahvusvaheliste postisaadetiste puhul, riigi nimetus kirjutatakse trükitähtedega inglise keeles).
  5. Postisaadetise võib adresseerida postkontorisse nõudmiseni. Nõudmiseni adresseeritud saadetisel peab olema märgitud:
     + saaja nimi (füüsilise isiku ees- ja perekonnanimi või juriidilise isiku nimi);
     + märkus "Nõudmiseni";
     + sihtkoha postkontori nimetus;
     + sihtnumber, linn või maakond.
  6. Rahvusvahelise postisaadetise adresseerimisel nõudmiseni teeb saatja aadressis vastava märkuse „POSTE RESTANTE” ja lisab aadressile sihtriigi nimetuse.
  7. Rahvusvahelisi postisaadetisi võib adresseerida pakiautomaati. Pakiautomaati adresseeritud postisaadetisel peab olema märgitud:
     + saaja nimi (füüsilise isiku ees- ja perekonnanimi või juriidilise isiku nimi);
     + saaja mobiiltelefoninumber;
     + pakiautomaadi nimi;
     + pakiautomaadi sihtnumber;
     + muu Posti poolt nõutud tunnus (nt kliendikood vms) eeldusel, et Post on loonud vastava infosüsteemi ja teatanud selle rakendamisest oma veebilehel [omniva.ee.](http://www.omniva.ee/)
  8. Postisaadetise esiküljele ei või kleepida postimaksevahenditega sarnanevaid lipikuid, kleebiseid või asetada templijäljendeid, mida võiks pidada frankeerimisjäljendiks. Postisaadetisele lipikute ja postmarkide peale kleepimisel ei tohi need ulatuda pakendi külgedele, katta üksteist ega pakendi serva ning varjata pakendi vigastust.
  9. Kui saatja soovib saajale saadetise saabumise teate edastamist kas SMS-i või/ja e-kirja teel, siis märgib ta pakendile saaja mobiiltelefoninumbri või/ja e-kirja aadressi.

### Erimärgistused

* 1. Sõltuvalt postiteenuse liigist ja edastamise viisist märgib saatja aadresskaardile või saadetise aadresskülje ülaosa keskele või ruumi puudumisel ülanurka saatja aadressi alla punktides 2.3 ja 2.4 loetletud erimärgistused.
  2. Märgistus peab olema selge, loetav ja mittekustutatav. Märgistuse paigutus ei tohi varjata aadressi.
  3. Erimärgistused riigisisestele postisaadetistele:
     + tähtsaadetisena edastatavale kirisaadetisele ,,TÄHITUD” või „TÄHTKIRI”;
     + väärtsaadetisena edastatavale kirisaadetisele "VÄÄRTKIRI" ……… eurot;
     + sisukirjaga väärtsaadetisena edastatavale kirisaadetisele "SISUKIRJAGA";
     + lunatasuga saadetisele „LUNATASU" ……… eurot;
     + väljastusteatega postisaadetise pakendile või blanketile sõltuvalt väljastusteate tagastamise viisist saatjale kas "VÄLJASTUSTEATEGA" või "TÄHTVÄLJASTUSTEATEGA";
     + avaldatud väärtusega postipaki aadresskaardile "VÄÄRTUS ……… eurot";
     + kergesti purunevate esemetega postipakile lisatakse kleebis "ETTEVAATLIKULT";
     + saajale isiklikult väljastamisele kuuluvale kirisaadetisele „VÄLJASTADA ISIKLIKULT” või „ISIKLIK” (ei saa kasutada füüsilisele isikule juriidilise isiku aadressile saadetava saadetise puhul ning sellisel puhul kui saaja on juriidiline isik);
     + elusmesilasi, kaane, siidiusse, kahjurputukate parasiite ja hävitajaid ning kärbseid *Drosophilidae* sugukonnast sisaldavale saadetisele "ETTEVAATLIKULT. ELUSLOOMAD”.
  4. Erimärgistused rahvusvahelistele postisaadetistele:
     + mittestandardses ümbrikus kirisaadetisele "LETTRE";
     + tähtsaadetisena edastatavale kirisaadetisele "RECOMMANDÉ";
     + väärtsaadetisena edastatavale kirisaadetisele "VALEUR DÉCLARÉE";
     + väljastusteatega saadetisele "AR" või "AVIS DE RECEPTION";
     + lennupostisaadetisele „PAR AVION"/"PRIORITAIRE";
     + suuremõõtmelise postipaki aadresskaardile "ECOMBRANT";
     + sõjavangide poolt saadetavatele postisaadetisele "SERVICE DES PRISONNIERS DE GUERRE";
     + interneeritud tsiviilisikute poolt saadetavatele saadetisele "SERVICE DES INTERNÉS CIVILS";
     + laevadel postitatud lihtsaadetisena edastatavatele kirisaadetistele "NAVIRE";
     + pimedatele mõeldud väljaannetega kirisaadetistele "ENVOIS POUR LES AVEUGLES";
     + elusmesilasi, kaane, siidiusse, kahjurputukate parasiite ja hävitajaid ning kärbseid Drosophilidae sugukonnast sisaldavale saadetisele "ANIMAUX VIVANTS" (elusloomad).